Alex Adams - Insomnia.gr\nΣχετικά με Alex Adams\n2.112 προβολές προφίλ\nΟ Alex Adams ξεκίνησε να ακολουθεί τον Δερματινο χαλι σε μπορντω και καφε χρωμα αχρησιμοποιητο. και Φωτιστικο Οροφης - Artemide Pipe Suspension Τρίτη στις 04:15 μμ\nΦωτιστικο Οροφης - Artemide Pipe Suspension\nAlex Adams δημοσίευσε μια αγγελία στο Οικιακές Συσκευές\nΗΜΕΡΟΜΗΝΙΑ: 30/11/2021 04:15 μμ\nΔίνεται το φωτιστικό του τίτλου σε άριστη κατάσταση με το manual εγκατάστασης. Είναι σε κατάσταση απόλυτα σαν καινούριο. Πωλείται το ένα από τα δυο που έχω. Στα 350 ευρώ από σχεδόν 1000 που έχει καινούριο στην Artemide https://www.lightplus.gr/product/85-pipesuspension\nΤρίτη στις 04:15 μμ\nΔερματινο χαλι σε μπορντω και καφε χρωμα αχρησιμοποιητο.\nAlex Adams δημοσίευσε μια αγγελία στο Διάφορα\nΗΜΕΡΟΜΗΝΙΑ: 30/11/2021 03:58 μμ\nΔερμάτινο χαλί σε μπορντό και καφέ χρώμα αχρησιμοποίητο Μαζί με την αγορά θα δοθεί δώρο ακόμη ένα ίδιο χρησιμοποιημένο. Διαστάσεις : 106 εκ Χ 205 εκ\nΤρίτη στις 03:58 μμ\nImob eShop - Καταγγελία αισχροκερδειας\nAlex Adams απάντησε σε θέμα του Alex Adams στο Μπλα Μπλα\nΕιλικρινα δεν εχω ιδεα και δεν με ενδιαφερει τι από τα δυο συνεβη. Αυτο που γνωριζω ειναι οτι με πηραν να μου πουν οτι το τηλεφωνο εχει ερθει αλλα σε μπλε χρωμα και οχι σε μαυρο και αν θελω να το αγορασω αμεσα και το βιαζομαι η τιμη ειναι 2350 ειδαλως θα πρεπει να περιμενω μεχρι τελη Νοεμβριου ισως και Δεκεμβριο για να το παρω στην τιμη που συμφωνηθηκε. Οποιος καταλαβε καταλαβε......\nAlex Adams δημοσίευσε θέμα στο Μπλα Μπλα\nΚαλημέρα Θα ήθελα να ενημερώσω άπαντες για την παραπλάνηση του αγοραστή με σκοπό την αισχροκέρδεια που προσπάθησε το imob (eShop που έκανε προπαραγγελιες) να μου πουλήσει. Συγκεκριμένα, με πήραν τηλέφωνο πριν από κάποιες μέρες να με ενημερώσουν ότι το τηλέφωνο που είχα προφορικά προπαραγγειλει στα 1900 ευρώ έχει έρθει αλλά αν το βιάζομαι θα πρέπει να το πληρώσω 2350 ευρώ! (Iphone 13 black 1tb) Νομίζοντας ότι έγινε κάποιο λαθος ρώτησα την κυρία που μιλούσα γιατί γίνεται αυτό και μου είπε γιατί κάποιοι βιάζονται να το πάρουν και για αυτό το λόγο η τιμή είναι διαφορετική. Για ηλίθιους\nAlex Adams απάντησε σε θέμα του trib στο Νέα\nΜε αυτη τη λογικη της Sony θα επρεπε και ολες οι εταιριες που βγαζουν στην αγορα θηκες κινητων και αλλα εξαρτηματα και δεν ειναι της ιδια εταιριας (Apple, Samsung κλπ) να δεχονται μηνυσεις από τις εταιριες αυτες. Αλλα μεχρι τωρα δεν εχει συμβει. Απειρες αλλότριες εταιριες βγαζουν απειρα εξαρτηματα για κινητα κλπ αλλων εταιριων και κανεις μεχρι τωρα δεν τους εκανε μηνυση. Τι κουλαμαρα ειναι αυτη από την Sony? Μη χειρότερα....\nDestinypsycho13 άφησε μία Θετική αξιολόγηση για τον Alex Adams 2 Σεπτεμβρίου\nAlex Adams απάντησε σε θέμα του polemikos στο Νέα\nΓια την καταθλιψη μιλαω. Οχι για κλινικες περιπτωσεις που ειναι προχωρημενες και ακομη δεν ξερουμε με τι εχουμε να κανουμε. Δεν βρηκα κανενα "δικο μου φως" και δεν μπορω να αντιληφθω απο που ηρθε αυτη σου η παρατηρηση. Μιλαω με επιστημονικα δεδομενα που δεν αμφισβητουνται πλεον από κανεναν στην εποχη μας και παντα για ατομα με καταθλιπτικη συμπεριφορα. Δεν αμφισβητω επισης την δυναμη των διαφορων ουσιων να βοηθησουν ατομα με βαρεια καταθλιπτικη συμπεριφορα. Απλα λεω πως αυτο σε βαθος χρονου ειναι καταστροφικο για οποιονδηποτε. Ενω η ασκηση σε βαθος χρονου παλι εχει ακριβως τα αντιθετα αποτελεσ\nΟι υποδοχεις των ορμονων της διαθεσης στον εγκεφαλο μας, οι λεγομενες "ενδορφινες" (σεροτονινη, ντοπαμινη, ωκυτοκινη) παραγονται απο τον οργανισμο μας με δυο τροπους. Με τον χημικο, δηλαδη με την εξωτερικη χορηγηση ουσιων που τις διεγειρουν και με τον φυσικο δηλαδη την σωματικη ασκηση. Με τον πρωτο τροπο καταστρεφεις το μυαλό σου, την τσεπη σου και το κορμί σου μιας και αδιαφορεις για την ασκηση. Ο δευτερος ειναι δωρεαν, χαριζει σωματικη και ψυχικη υγεια διαμορφωνει ενα σωμα υγειες με αντοχη στον χρονο και ειναι και ενα πολυ ωραιο χομπι να ξοδευεις καποιες ωρες την ημερα σου βγαινοντας από το\nSteliosfi82 άφησε μία Θετική αξιολόγηση για τον Alex Adams 20 Ιουλίου\nDelix άφησε μία Θετική αξιολόγηση για τον Alex Adams 16 Ιουλίου\nLlouloudenia άφησε μία Θετική αξιολόγηση για τον Alex Adams 9 Απριλίου\nΟ Llouloudenia ξεκίνησε να ακολουθεί τον Alex Adams 8 Απριλίου\nLlouloudenia άφησε μία Θετική αξιολόγηση για τον Alex Adams 28 Μαρτίου\nΔοκιμές του Dolby Vision HDR ξεκίνησε η Microsoft σε Xbox Series X/S\nΕχω μπερδευτει λιγο. Η τηλεοραση μου υποστηριζει Dolby Vision και ΗDR10. Αυτο τωρα ειναι καποιο νεο πρωτοκολλο μιξης των δυο παραπανω και απαιτει νεα τηλεοραση που να το υποστηριζει η ......αρκει αυτα που εχει η TV μου για να το αναγνωρισει?\npanoulix άφησε μία Θετική αξιολόγηση για τον Alex Adams 26 Φεβρουαρίου\ngmanolas άφησε μία Θετική αξιολόγηση για τον Alex Adams 13 Φεβρουαρίου\nmedis άφησε μία Θετική αξιολόγηση για τον Alex Adams 19 Ιανουαρίου\ndjcaris άφησε μία Θετική αξιολόγηση για τον Alex Adams 18 Ιανουαρίου\ntemeteronpont άφησε μία Θετική αξιολόγηση για τον Alex Adams 7 Ιανουαρίου\nΤο νέο iPad Air με τιμή $599 διαθέτει νέο σχεδιασμό και κορυφαίες επιδόσεις\nAlex Adams απάντησε σε θέμα του Hal9000 στο Νέα\nΈχω το Surface Pro 5 και το ΙPAD PRO 11 2018. Χρόνια κάτοχος Ipad , από το Ipad 2 και μετά δεν σταμάτησα να τα αλλάζω. Πολύ καλό το Surface....δε λέω...αλλά τα IPAD .....είναι άλλος κόσμος. Βέβαια το Surface το χρησιμοποιώ περισσότερο σαν Laptop και εκεί είναι εξαιρετικό. Μικρό, δυνατό, ευέλικτο με εξαιρετικη μπαταρια και κάνει τα παντα.Δεν έχω χρησιμοποιήσει ποτέ Ipad με πληκτρολόγιο σαν Laptop οπότε εκεί ....κρατάω μικρό καλάθι....\nAlex Adams απάντησε σε θέμα του dimakisk στο Νέα\nΓιατι βαρεθηκα να μπαινω σε μια συζήτηση τεχνολογίας για παρουσίαση ενος αντικειμένου και να βλέπω να πεταγονται μπροστα στα ματια μου αναρτησεις προσωπικες που ικανοποιουν μονο την προσωρινή ματαιοδοξια αυτων που τις γράφουν και ειναι παντελώς ασχετες και πληκτικα αδιάφορες για ολους τους αλλους. Και συμβαινει συνεχως. Ανθρωπος ειμαι....καποια στιγμη εκνευριζομαι και το χερι παει μονο του και γραφει. Σορρυ κιολας.... Λοιπον τι λέγαμε.....καλο το XBOX τελικα? Βγάλαμε αποφαση γιατι αποσυντονιστηκα;\nΚαι λοιπον? Τι θες να μας πεις με ολο αυτο το κατεβατο? Το νήμα εδώ αφορα το XBOX και οχι αν εσυ πούλας η οχι τα πράγματα σου...δικαιωμα σου αλλα δεν ενδιαφερει κανεναν εδώ μεσα.\nAlex Adams απάντησε σε θέμα του voltmod στο Νέα\nΟχι μονιτορ αλλα εχω σαν μονιτορ την SONY TV 8596 στις 85 ιντσες (με DOLBY VISION) και ο υπολογιστης μου ειναι αρκετα καλος νομιζω θα επρεπε να το υποστηριζει INTEL 9960 NVIDIA 2080 ti DDR4 128 GB κλπ κλπ....να μην το κουραζω με λεπτομερειες Εχω δωσει ενα καρο φραγκα και Dolby Vision.....τζιφος Ευχαριστω για την απαντηση σου!\nΡε παιδια ξερει κανεις πως βλεπουμε ταινια με Dolby Vision περιεχομενο απο τον υπολογιστη? Ενω απο το NETFLIX (μεσω ΤV) βλεπω κανονικα στο PC τιποτα. Και αν υπαρχει καποιος Player που να υποστηριζει Dolby Vision? Πηρα τηλεοραση που το υποστηριζει και δεν μπορω να δω παρα μονο απο Netflix...\nΣυμφωνω απόλυτα. Ο κινηγματογραφος δεν μπορει να αντικατασταθει με τηλεοραση. Ουτε ομως και με προβολεα. Για τους ιδιους λογους που ενα καλο high end συστημα μουσικης δεν μπορει να αντικαταστησει μια ζωντανη συναυλια. Σιγουρα ο προβολεας εχει τα υπερ του οσον αφορα το μεγεθος και αλλιως βιωνεται η ταινια οταν κατεβαινει ενα πανι και αλλιως οταν πατας εν απλο κουμπι. Ειμαστε οντα που ζουμε με τις αναμνησεις μας και ο κινηματογραφος μας παει και στην ηλικια που ημασταν χαρουμενοι και απολαμβαναμε την καθε μερα με αλλο τροπο. Με ματια ενος παιδιου. Ελα ομως που η ευκολια της μεγαληςTV πλεον μας γ\nΑυτο τωρα για πλακα το ειπες φανταζομαι. Πηρα τον πρωτο μου προτζεκτορα το 1993. Και εχω αλλαξει οτι μηχανημα υπαρχει στο HOME Entertainment. Φανταζομαι δεν θα εχεις την ηλικια μου για να το λες αυτό. Κατεληξα σε τηλεοραση το 2004 με την πρωτη PIONEER High Definition στα 720P (Ακομη δεν ειχε βγει το 1080). Από τοτε δεν εχω ξαναγυρισει σε προβολεα λογω ευκολιας της τηλεορασης. Καλοι οι προβολεις αλλα για να παρεις καλη εικονα σε τοσες ιντσες πρεπει να ξηλωθεις. Και ειναι και ολοκληρη διαδικασια το ανοιξε κλεισε. Βαριεμαι....δεν μπορω


Καλές επιδόσεις, όχι όμως και όρια στα «70α Βενιζέλεια» – Μαλεβιζιώτης\nΚαλές επιδόσεις, όχι όμως και όρια στα «70α Βενιζέλεια»\nΕπιτυχημένο το μίτινγκ στίβου που διοργάνωσε ο Κύδων.\nΑρκετές καλές επιδόσεις σημειώθηκαν στο διεθνές μίτινγκ στίβου «70α Βενιζέλεια» που διοργάνωσε με επιτυχία ο Κύδων στο κατάμεστο Εθνικό στάδιο Χανίων. Δυστυχώς όμως κανένας αθλητής δεν κατάφερε να «πιάσει» το όριο για το Ευρωπαϊκό πρωτάθλημα του Βερολίνου.\nΗ Ειρήνη Βασιλείου ήταν δεύτερη στα 400μ. με 53.24 και έδειξε σε θέση να κυνηγήσει στο εγγύς μέλλον το όριο (52.50) για το Ευρωπαϊκό. Η αθλήτρια της ΓΕΗ έκανε πολύ καλό πρώτο 200άρι, μπήκε δυνατά στην τελική ευθεία, ωστόσο υποχώρησε στα τελευταία μέτρα, εκεί όπου την προσπέρασε η Ξένια Αξιόνοβα, η οποία τερμάτισε πρώτη με 53.11. «Δεν έμεινα ικανοποιημένη από την επίδοση, ήθελα κάτι καλύτερο. Θα κάνω δύο ακόμη κούρσες το επόμενο διάστημα στο εξωτερικό (Ελβετία) κι ελπίζω για το καλύτερο», δήλωσε μετά την κούρσα της η Βασιλείου.\nΠολύ καλή κούρσα είχαμε στα 200μ γυναικών, όπου η Ραφαέλα Σπανουδάκη τερμάτισε πρώτη σε 23.24 κι έχασε για λίγο το όριο για το ευρωπαϊκό του Βερολίνου, αλλά έδειξε ότι σύντομα μπορεί να τα καταφέρει, ενώ σημείωσε ατομικό ρεκόρ. Το ίδιο ισχύει και για την Άρτεμις Αναστασίου που τερμάτισε 4η σε 24.13 και δεν κατάφερε για λίγα δέκατα να κάνει το όριο για το παγκόσμιο Ε-Ν στο Τάμπερε.\nΟ 36χρονος Δημήτρης Τσιάμης δεν είχε κανένα πρόβλημα να προσθέσει μία ακόμη νίκη στο τριπλούν. Ο έμπειρος αθλητής είχε καλύτερο άλμα στα 16,44 μ. ενώ στην έκτη και τελευταίο του προσπάθεια σημείωσε 16,41 μ. Ο Μιχάλης Μερτζανίδης ήταν νικητής στο μήκος με 7,80 μ., επίδοση που αποτελεί φετινό ρεκόρ και τον φέρνει ακόμη πιο κοντά στο στόχο του, που είναι επιδόσεις στα 8 μέτρα.\nΗ Λίλη Αλεξούλη ήταν νικήτρια στο μήκος, όμως, δεν είχε το ρυθμό, που θα της επέτρεπε να κυνηγήσει ένα άλμα ανάλογο των δυνατοτήτων της. Η αθλήτρια είχε καλύτερη προσπάθεια στα 6,28 μ. Η Σοφία Υφαντίδου ήταν νικήτρια στον ακοντισμό με 55,00 μ., ενώ στα 200 μ. ο Παναγιώτης Τριβυζάς δεν βρέθηκε σε καλή ημέρα, αφού τερμάτισε σε 21.20. Στα 100 μ. τέλος, ο Παϊσιος Δημητριάδης ήταν νικητής με 10.54.\nTags: 70α ΒενιζέλειαΒασιλείουστίβος\nΕκπληκτικό «νταμπλ» για τον ελληνικό στίβο στο Βερολίνο


Προετοιμασία και διορθώσεις για τα διαδικτυακά μαθήματα - Μαρκάκη - Μαρκουλάκη\nΠροετοιμασία και διορθώσεις για τα διαδικτυακά μαθήματα\n22 Νοεμβρίου 2020, από Christina Markoulaki\nΣε A’ Class, A’ Junior, B’ Class, B’ Junior, B2 “Lower”, C’ Class, C2 Proficiency, D’ Class, E’ Class, IELTS, TOEFL, TOEIC\nΚάθε Σαββατοκύριακο (και όχι μόνο) είναι σταθμός προετοιμασίας και δουλειάς ώστε το κάθε μάθημα να είναι άψογα οργανωμένο και η ύλη να συνεχίζεται μεθοδικά.\n📚Προετοιμάζουμε υλικό για τη νέα μορφή εξετάσεων ECCE & ECPE Μαΐου 2021 (University of Michigan), ακόμη περισσότερο για το κομμάτι της έκθεσης, το οποίο προϋποθέτει νέα και διεξοδική κατάρτιση από τον διδάσκοντα. Στην εικόνα του τίτλου, είναι ανοικτά όλα τα σχετικά βιβλία, προσωπικές γραπτές σημειώσεις και ταυτόχρονα στην οθόνη, webinars για καθηγητές.\n📚 Όλα τα διαγωνίσματα γίνονται πλέον online, γεγονός που σημαίνει ότι πρέπει να σχεδιαστούν και να διορθωθούν καταλλήλως. Η πολύπλευρη αξιολόγηση των μαθητών μέσω διαδικτύου είναι ένα εκπαιδευτικό θέμα μέγιστης σημασίας που απαιτεί κατάλληλη ενημέρωση και μεθοδική διεκπεραίωση.\n📚 Οι ηλεκτρονικές διορθώσεις είναι χρονοβόρες για τον καθηγητή, αλλά φροντίζουμε να χρησιμοποιούμε μια ποικιλία διαδικτυακών εργαλείων, όπως φαίνεται και στις φωτογραφίες, ώστε τα σχόλιά μας να είναι ευχάριστα οπτικά, ευδιάκριτα και να βοηθούν στην εμπέδωση της νέας πληροφορίας.\n📚 Μετά τη δημιουργία και συμπλήρωση των ηλεκτρονικών κουίζ, τα οποία είναι ειδικά για τις μαθησιακές ανάγκες των μαθητών μας, βλέπουμε τι σκορ αντιστοιχεί στον καθένα και σε ποια σημεία της ύλης χρειάζεται περισσότερη βοήθεια. Σε αυτές τις πληροφορίες φροντίζουμε να έχουν πρόσβαση και οι μαθητές, ως ένα μέσο αυτοβελτίωσης.\n📚 Στην εκπαιδευτική πλατφόρμα του σχολείου μας myschool.markoulaki.gr, οι μαθητές λαμβάνουν διορθώσεις στα κείμενα που δημοσιεύουν ή στέλνουν στους καθηγητές, αλλά και σχόλια συνεργασίας και επικοινωνίας με τους συνομηλίκους τους. Εκεί βρίσκεται, επίσης, μια ποικιλία ηλεκτρονικού υλικού για κάθε τάξη, με σημαντικότερο αυτό που συνοδεύει την τελευταία μας αποστολή ανάγνωσης ιστοριών και άρθρων για κάθε γλωσσικό επίπεδο.\nΕτικέτες ΓΡΑΠΤΟΣ ΛΟΓΟΣΔΙΑΔΙΚΤΥΑΚΑ ΜΑΘΗΜΑΤΑΔΙΔΑΣΚΑΛΙΑ ΑΓΓΛΙΚΩΝΕΞΕΤΑΣΕΙΣΠΛΑΤΦΟΡΜΑ


Πρόσκληση σε τραπέζι δεκαετίας του 60 - Web Korinthos\nΠρόσκληση σε τραπέζι δεκαετίας του 60\nΒρίσκεστε εδώ: Αρχική / Πρόσκληση σε τραπέζι δεκαετίας του 60\nΕτοιμάστε ένα τραπέζι με πιάτα… ρετρό. Γεύσεις σχεδόν ξεχασμένες, που βασίλευαν στο τραπέζι πριν πενήντα χρόνια, με εμφάνιση γραφικά παλιομοδίτικη, γεύσεις εύκολες και μαμαδίστικες, πιάτα της αστικής κουζίνας, που, γιατί όχι, μπορεί να επανέλθουν στο προσκήνιο…\nΗ “εποχή της αθωότητας” της ελληνικής αστικής κουζίνας τελειώνει κάπου στα μέσα των 70’s, μαζί με την επέλαση των λεγόμενων “σουφλέ” και της κρέμας γάλακτος. Σήμερα, δύσκολα μπορεί κανείς να φανταστεί την καθημερινότητα μιας εποχής χωρίς σουπερμάρκετ, με μετρημένα τυποποιημένα προϊόντα στα ράφια, ίδια σε κάθε μπακάλικο, λαχανικά διαθέσιμα μόνο στην εποχή τους (για ντομάτα τον χειμώνα ούτε λόγος) ούτε καν κατεψυγμένα και με την κρέμα γάλακτος άγνωστο υλικό. Οι φακές ήθελαν καθάρισμα, τα κρεατικά δεν ήταν για κάθε μέρα, η πίτσα άγνωστη μέχρι τα early 70’s, το χάμπουργκερ ήρθε πολύ αργότερα. Τα καθημερινά ψώνια απαιτούσαν επίσκεψη σε διαφορετικά μαγαζιά -το καθένα στο είδος του.\nΡώσικη σαλάτα με φροντισμένο γαρνίρισμα\nΟι ευκολίες και η ποικιλία προϊόντων μπορεί να έλειπαν, αυτό όμως δεν σημαίνει ότι το σπιτικό τραπέζι ήταν λιγότερο νόστιμο -το αντίθετο μάλιστα. Λαχανικά με τη νοστιμιά των παλιών ποικιλιών, γαλακτοκομικά χωρίς ισοπεδωμένη γεύση, αλεύρι χωρίς βελτιωτικά, κανένα έτοιμο φαγητό και, φυσικά, ούτε κουβέντα για delivery. Η μαγειρική ήταν αναγκαία γνώση για να στήσεις ένα σπίτι. Κατόπιν, η “σούπα” άλλαξε. Νεοκοσμικές μόδες έφεραν συνήθειες όπως “τυρί και μπέικον παντού” και δεν υπήρχε τραπέζι ή μπουφές χωρίς το απαραίτητο “σουφλέ” με ζυμαρικά -καμμία σχέση με το αυθεντικό γαλλικό σουφλέ, που, όμως, στα ’60s πολλές νοικοκυρές ετοίμαζαν για τα επίσημα τραπέζια τους.\nΤο τραπέζι-κάλεσμα της γιαγιάς ή της μαμάς μας, εφ’ όσον μιλάμε για τα μεγάλα αστικά κέντρα, περιλάμβανε κάποια στάνταρ εδέσματα, πολλά από τα οποία έχουν ξεχαστεί, γιατί και τα φαγητά περνάνε μόδες. Υπήρχε πάντα, βέβαια, το κατσικάκι στο φούρνο, το γιουβέτσι, οι λαχανοντολμάδες, το παστίτσιο, οι πίτες και ο μουσακάς, αυτά όμως παραμένουν στην επικαιρότητα.\nΓαρίδες σος κοκτέιλ, αγαπημένο ορεκτικό της εποχής\nΠάμε, λοιπόν, για ένα τραπέζι φιλικό, συγγενικό μέχρι και επίσημο, που θα μπορούσε να είχε στρωθεί πενήντα ή και εξήντα χρόνια πριν! Στρώστε το παλιό, απαραίτητα λευκό τραπεζομάντηλο (μπορεί και κεντημένο) με τις πετσέτες του, βγάλτε το καλό σερβίτσιο της μαμάς/γιαγιάς (ναι, αυτό που δεν μπαίνει στο πλυντήριο) και να είστε βέβαιοι ότι το θεματικό σας κάλεσμα θα μείνει αξέχαστο. Η μοναδική “παρασπονδία” στο retro του καλέσματος που επιτρέπεται, αφορά το κρασί: εδώ, η εποχή μας σαφώς υπερτερεί και στη θέση της ρετσίνας ή των δυο-τριών εμφιαλωμένων οίνων που κυκλοφορούσαν την εποχή εκείνη, θα βάλετε ό,τι τραβάει η καρδιά σας και το πιάτο σας.\nΚρύο ορεκτικό: ρώσικη σαλάτα\nΕπειδή θα υπάρξουν ενστάσεις εδώ, του τύπου “αυτό το έχουν και τα σουπερμάρκετ”, να πούμε ότι το όνομα μπορεί να είναι ίδιο, όπως και μερικά υλικά, όμως η γεύση δεν έχει απολύτως καμμία σχέση με τη “ρωσική” (όπως την αποκαλούσαν τότε) που δεν έλειπε από κανένα αστικό τραπέζι της εποχής αλλά και από καμμία λίστα εστιατορίου. Με τη σειρά της, κι εκείνη η ρωσική πολύ μικρή σχέση είχε με την αυθεντική συνταγή, δημιούργημα του Γάλλου chef Lucien Olivier στο περίφημο Hermitage της Μόσχας, γύρω στο 1860, την χρυσή αυτοκρατορική εποχή. Η ρωσική σαλάτα, λοιπόν, δεν είναι παραδοσιακό έδεσμα της ρώσικης κουζίνας, αλλά ένα πιάτο που στην πρωτότυπη εκδοχή του περιείχε πολύ ακριβά υλικά (ακόμα και χαβιάρι), κρεατικά και θαλασσινά και μια σάλτσα που μοιάζει με τη μαγιονέζα, αλλά ποτέ κανείς δεν έμαθε την ακριβή σύστασή της. Η ελληνική εκδοχή της ρωσικής των ’60s ήταν ένας πολύ επιτυχημένος συνδυασμός φρέσκων βρασμένων λαχανικών (πατάτα, καρότο, αρακάς, λευκά φασόλια και μερικές φορές παντζάρι), με ψιλοκομμένα βραστά αβγά, κάππαρη και αγγουράκι τουρσί, ντυμένα όλα με μια σπιτική μαγιονέζα. Καμμιά φορά περιείχε και ψιλοκομμένο ζαμπόν.\nΤην εποχή που αναφέρουμε, δεν υπήρχαν στην αγορά κατεψυγμένα λαχανικά ούτε, βέβαια, η γνωστή ποικιλία κηπευτικών που διευκολύνει τη συνταγή, αλλά δεν διεκδικεί βραβείο γεύσης. Έτσι, το κάθε λαχανικό έπρεπε να βράσει ξεχωριστά και μετά να κοπεί σε κυβάκια. Η ρωσική ήταν μια φασαριόζικη υπόθεση, αλλά άρεσε σε όλους.\nΥλικά για μια μεγάλη πιατέλα\n3 μεγάλες πατάτες βρασμένες\n3 μεγάλα καρότα βρασμένα\n2 φλ.τσ. αρακάς βρασμένος (φρέσκος ή κατεψυγμένος)\n1 φλ.τσ. λευκά φασόλια βρασμένα\n2 παντζάρια βρασμένα (προαιρετικά)\n1 κ.σ. αγγουράκι τουρσί κομμένο σε λεπτά φετάκια\n3 αβγά βρασμένα πολύ σφιχτά\n3 φλ.τσ. μαγιονέζα σπιτική (κατά προτίμηση)\nΓια μια σωστή ρώσικη, τα λαχανικά πρέπει να βράσουν χωριστά το καθένα, ανάλογα με τον χρόνο του. Δεν πρέπει να παραβράσουν και να διαλύονται. Μετά το βράσιμο, τα βάζουμε να στραγγίξουν πολύ καλά και τα χρησιμοποιούμε μόνο εντελώς κρύα (ιδανικά, τα βάζουμε 30′ στο ψυγείο, αφού κρυώσουν). Αν χρησιμοποιήσουμε παντζάρια, μετά το βράσιμο τα πλένουμε πολύ καλά, ώστε να μην βγάλουν πολύ χρώμα. Έχουμε φτιάξει τη μαγιονέζα μας και την διατηρούμε κρύα στο ψυγείο. Κρατάμε το ένα αβγό, λίγη κάππαρη και λίγο καρότο για το γαρνίρισμα. Κόβουμε τις πατάτες και τα υπόλοιπα καρότα σε κυβάκια, ψιλοκόβουμε τα 2 αβγά. Σε πολύ μεγάλη σαλατιέρα ανακατεύουμε τα υλικά με κουτάλι, να αναμειχθούν, κρατώντας για το τελευταίο ανακάτεμα τ’ αβγά και το παντζάρι. Ρίχνουμε μερικές κουταλιές μαγιονέζα και ανακατεύουμε να πάει παντού. Προσθέτουμε μαγιονέζα σταδιακά ανακατεύοντας προσεκτικά. Κρατάμε 1 φλ.τσ. μαγιονέζα για την επικάλυψη. Δοκιμάζουμε το αλάτι και προσθέτουμε, αν χρειάζεται. Περνάμε τη σαλάτα στην πιατέλα σερβιρίσματος και την απλώνουμε με κουτάλι να σχηματίσει ένα χαμηλό λοφάκι. Καλύπτουμε όλη την επιφάνεια με τη μαγιονέζα που κρατήσαμε -πρέπει να γίνει ένα παχύ στρώμα. Γαρνίρουμε με τα λαχανικά και την κάππαρη που κρατήσαμε και φετάκια αβγού. Το αβγό μπορούμε, αν θέλουμε, να το τρίψουμε στον λεπτό τρίφτη, χωριστά ασπράδι και κρόκο, αφήνοντας τα τρίμματα να πέσουν κυκλικά, γύρω στη σαλάτα. Βάζουμε τη σαλάτα στο ψυγείο τουλάχιστον 2 ώρες πριν το σερβίρισμα.\nΖεστό ορεκτικό: κουνουπίδι ογκρατέν\nΤα γκρατέν (au gratin, δηλαδή περασμένα στο γκριλ ώστε να αποκτήσει κρούστα η επιφάνεια), κλασικά της γαλλικής και της ιταλικής κουζίνας, είχαν μεγάλη πέραση στα ’50s και στα ’60s. Πιάτα σχετικά εύκολα και οικονομικά, προσέφεραν πάντως μια εντυπωσιακή εμφάνιση και η γεύση τους, με την ξεροψημένη κρούστα της μπεσαμέλ και το μπόλικο τυρί, άρεσε σε όλους. Πιο συνηθισμένα, τα μακαρόνια ογκρατέν (ο πρόγονος του μετέπειτα “σουφλέ”) και τα διάφορα λαχανικά όπως το κουνουπίδι, οι αγγινάρες, αλλά και το σπανάκι. Το γκρατέν, εκτός από το βασικό υλικό, απαιτεί μια μπεσαμέλ (με αβγά ή χωρίς) και ένα σκληρό τυρί. Είναι φαγητό που σερβίρεται ζεστό, μόλις περάσει από το φούρνο, αλλά η βάση του μπορεί να είναι έτοιμη από πριν.\n1 1/2 κ. κουνουπίδι (ζυγισμένο καθαρισμένο, χωρίς το χοντρό κοτσάνι)\n200 γρ.βούτυρο φρέσκο\n1 – 1/12 φλ.τσ. τριμμένη γκράνα ή πεκορίνο ή κεφαλοτύρι\n3 φλ.τσ. πηχτή σάλτσα μπεσαμέλ στην οποία έχετε προσθέσει 2 κρόκους αβγών\nΠλένουμε το κουνουπίδι, αφαιρούμε τα φύλλα και το χοντρό κοτσάνι και το βάζουμε σε αλατισμένο νερό να βράσει, μέχρι να μαλακώσει αλλά να κρατάει. Το στραγγίζουμε καλά (το αφήνουμε να μείνει στο σουρωτήρι λίγη ώρα) το βάζουμε σε σαλατιέρα και το χωρίζουμε σε μικρά κομμάτια 1-2 εκ.. Προθερμαίνουμε τον φούρνο στους 190ο. Βουτυρώνουμε ένα πυρίμαχο βαθύ σκεύος και λυώνουμε το βούτυρο σε χαμηλή φωτιά. Στρώνουμε στο σκεύος το μισό κουνουπίδι και το περιχύνουμε με το μισό βούτυρο. Το πασπαλίζουμε με το μισό τυρί, λίγο τριμμένο μοσχοκάρυδο (μπορούμε να το προσθέσουμε και στη μπεσαμέλ) και απλώνουμε επάνω το 1/3 της μπεσαμέλ. Συνεχίζουμε με το υπόλοιπο κουνουπίδι. Ανάλογα με το σκεύος, μπορεί να χρειαστούν δυο ή τρεις στρώσεις με τα ίδια υλικά, οπότε τα χωρίζουμε όπως πρέπει. Τελειώνουμε με ένα παχύ στρώμα μπεσαμέλ, πασπαλίζουμε με τυρί και με τριμμένη φρυγανιά, λίγο λυωμένο βούτυρο στην επιφάνεια και τοποθετούμε στον φούρνο για 30′ περίπου, μέχρι να γκρατιναριστεί καλά η επιφάνεια. Σερβίρουμε ζεστό.\nΠρώτο πιάτο: Ψάρι μαγιονέζα “αθηναϊκή”\nΤο πιάτο που δεν έλειπε από κανένα επίσημο τραπέζι, ακόμα κι αν αυτό αφορούσε την “υψηλή κοινωνία” της εποχής, φαγητό που έδινε επίπεδο σε κάθε κάλεσμα και αυτό που τελείωνε πρώτο σ΄έναν μπουφέ. Ο συνδυασμός του βρασμένου ψαριού με ψιλοκομμένα λαχανικά και σπιτική μαγιονέζα είναι, απλά, από τα πιο δυνατά ταιριάσματα. Η φροντισμένη εμφάνιση του κρύου αυτού πιάτου, μπορεί να εκφράζει την αισθητική μιας άλλης εποχής, όμως πάντα σε ελκύει να το… καταβροχθίσεις. Απαιτεί ένα καλό, μεγάλο ψάρι και οπωσδήποτε μια σπιτική καλοφτιαγμένη μαγιονέζα, αν θέλουμε να έχουμε τη ιδανική εκτέλεση και τη γεύση των ’60s. Κατά τα λοιπά, είναι φαγητό που μπορεί να ετοιμαστεί κατά το μεγαλύτερο μέρος του από την προηγουμένη -και αυτό είναι το πρακτικό του “συν”. Κάποτε, ήταν αναγκαστικά ακριβό. Τώρα, μπορούμε να χρησιμοποιήσουμε κι ένα ψάρι ιχθυοκαλλιέργειας (π.χ. έναν μεγάλο κρανιό ή λαβράκι) και να μειώσουμε σημαντικά το κόστος.\nΨάρι μαγιονέζα “αθηναϊκή”\nΈνα μεγάλο ψάρι 1,5-2 κιλά, όπως συναγρίδα ή σφυρίδα (ή κρανιό, λαβράκι, φαγκρί)\n2-3 φλ.τσ. σπιτική μαγιονέζα\n2 κ.σ. ψιλοκομμένο αγγουράκι τουρσί\n2 αβγά βρασμένα σφιχτά\nΚαθαρίζουμε το ψάρι, το αλατίζουμε καλά και το αφήνουμε να σταθεί 30′ μέχρι 1 ώρα. Κόβουμε το ψάρι στη βάση του κεφαλιού αν δεν χωράει στην κατσαρόλα. Καθαρίζουμε και κόβουμε τα λαχανικά: τα καρότα κατά μήκος στη μέση, τις πατάτες στα 2 ή στα 4, τα κρεμμύδια στα τέσσερα, το σέλινο ολόκληρο. Τα βάζουμε να βράσουν σε μεγάλη κατσαρόλα, σε αλατισμένο νερό με 3 κ.σ. ελαιόλαδο, τη δάφνη και τους κόκκους πιπεριού, μέχρι να μαλακώσουν αρκετά, αλλά να μην διαλύονται. Αφαιρούμε τα λαχανικά (πατάτες και καρότα) και τα βάζουμε να στραγγίξουν. Βάζουμε στην ίδια κατσαρόλα το ψάρι -πρέπει περίπου να το σκεπάζει το νερό- και προσθέτουμε λίγο ελαιόλαδο. Το αφήνουμε να βράσει μέχρι να ξεκολλάει από το κόκκαλο, αλλά όχι να διαλύεται. Το βγάζουμε προσεκτικά από το ζουμί και το αφήνουμε να στραγγίξει καλά. (Κρατάμε το ζουμί για άλλη χρήση). Το τοποθετούμε σε πιατέλα και κόβουμε το κεφάλι και την ουρά από τη βάση της (θα τα χρησιμοποιήσουμε στη διακόσμηση). Εν τω μεταξύ, κόβουμε τις πατάτες και τα μισά καρότα σε κυβάκια και τα υπόλοιπα καρότα σε λεπτά μπαστουνάκια. Ξεκοκκαλίζουμε πολύ προσεκτικά το ψάρι, να μην μείνει το παραμικρό κόκκαλο και αφαιρούμε την πέτσα του. Βάζουμε τα ψαχνά του ψαριού (μικρά και μεγαλύτερα κομμάτια) σε μεγάλο μπολ και τα ανακατεύουμε με τις μισές πατάτες και τα καρότα σε κυβάκια, μαζί με τα μισά αγγουράκια και τη μισή κάππαρη. Ανακατεύουμε προσεκτικά με 4-5 κ.σ. μαγιονέζα.\nΠαρουσίαση: Σε μια μεγάλη μακρόστενη πιατέλα σερβιρίσματος τοποθετούμε στα δύο άκρα το κεφάλι και την ουρά του ψαριού. Στο κέντρο βάζουμε σε λοφάκι το μείγμα ψαχνών-λαχανικών και του δίνουμε σιγά-σιγά το σχήμα του ψαριού, ενώνοντάς το με το κεφάλι και την ουρά. Σκεπάζουμε όλο το “σώμα” του ψαριού με ένα παχύ στρώμα μαγιονέζας και αφήνουμε κεφάλι-ουρά γυμνά. Διακοσμούμε το σώμα του ψαριού και τα πλαϊνά της πιατέλας με τα υπόλοιπα κυβάκια πατάτας, τα μπαστουνάκια καρότου, τα αγγουράκια, την κάππαρη και τα βρασμένα αβγά κομμένα σε φετάκια. Στολίζουμε με φουντίτσες μαϊντανού.\nΚυρίως πιάτο: Κότα πιλάφι μιλανέζα\nΤο όνομα του πιο διάσημου “επίσημου” πιάτου των ’60s υποδηλώνει ιταλική προέλευση -και μάλλον κάπως έτσι είναι. Σταματάμε στην αρχική ιδέα, όμως, γιατί όλο το υπόλοιπο φαίνεται πως είναι ελληνικό κατασκεύασμα και, μάλιστα, αποδίδεται στον Ν. Τσελεμεντέ, τον μάγειρα που διαμόρφωσε σε μεγάλο βαθμό την αστική μας κουζίνα, με δάνεια και από το ευρωπαϊκό ρεπερτόριο. Το risotto alla milanese, εμβληματικό πιάτο της ιταλικής κουζίνας δεν έχει, ουσιαστικά, καμμία σχέση με την ελληνική “κότα μιλανέζα”. Πρόκειται για ένα κλασικό ριζότο, που μαγειρεύεται, βέβαια, με την τεχνική του ριζότο και το κατάλληλο ρύζι (carnaroli ή vialone nano), περιλαμβάνει μεδούλι βοδινό, ζωμό κρέατος, βούτυρο και παρμεζάνα και παίρνει το χαρακτηριστικό κίτρινο χρώμα του από τη ζαφορά (σαφράν), που του δίνει και ένα λεπτό άρωμα.\nΣτην ελληνική συνταγή, το ρύζι γίνεται κλασικό πιλάφι με τον ζωμό της βρασμένης κότας και αποκτά την κρεμώδη υφή του με μια σάλτσα που θυμίζει αραιωμένη μπεσαμέλ και περιλαμβάνει ζωμό κότας και κρόκους αβγών. Πρόκειται, ουσιαστικά, για τη γαλλική sauce suprême.\nΤο πιάτο, όμως, όσο παλιομοδίτικο κι αν ακούγεται, βγαίνει πεντανόστιμο, πλούσιο και με υπέροχη μαμαδίστικη γεύση. Στα συν, η θεαματική του εμφάνιση, γιατί το σύνολο παρουσιάζεται φορμαρισμένο!\nΚότα πιλάφι μιλανέζα\n1 κοτόπουλο μεγάλο (κ.π. ελευθέρας βοσκής) περίπου 1800 γρ.\n1 κλωνάρι σέλινο (ή σέλερι για πιο απαλή γεύση) προαιρετικά\n500 γρ. ρύζι για πιλάφι (500 γρ.)\n1 φλ.τσ. παρμεζάνα τριμμένη\n10 κλωστούλες σαφράν (προαιρετικά)\nμια μεγάλη φόρμα του κέικ με οπή\n1 1/2 φλ.τσ. ζωμό κότας\n1 φλ. τσ. γάλα ζεστό\n2-3 κρόκους αβγών χτυπημένους\nΚαθαρίζουμε και πλένουμε την κότα, την κόβουμε στη μέση και την βάζουμε να βράσει σε αλατισμένο νερό (να την σκεπάζει) κομμένη στη μέση. Όταν αρχίσει να αφρίζει, αφαιρούμε τον αφρό και προσθέτουμε τα λαχανικά και τους κόκκους πιπεριού. Την αφήνουμε να βράσει περίπου 1 ώρα και κατόπιν τη βγάζουμε στην άκρη και σουρώνουμε το ζουμί. Ξεκοκκαλίζουμε την κότα όταν κρυώσει, χωρίζουμε το κρέας σε κομμάτια, το αλατοπιπερώνουμε ελαφρά και κρατάμε σε πιατέλα.\nΕτοιμάζουμε τη σάλτσα: σε κατσαρολάκι ζεσταίνουμε το βούτυρο και όταν κάψει προσθέτουμε το αλέυρι και ανακατεύουμε σε μέτρια φωτιά με τον αβγοδάρτη, μέχρι να ξανθύνει το μείγμα. Προσθέτουμε τότε το γάλα και ενάμισυ φλ.τσ. από τον ζωμό της κότας και ανακατεύουμε σε μέτρια φωτιά μέχρι να πήξει η σάλτσα. Η υφή της πρέπει να θυμίζει μέτρια προς αραιή μπεσαμέλ. Προσθέτουμε αλάτι, πιπέρι και εκτός φωτιάς τους κρόκους των αβγών, ανακατεύοντας ζωηρά να ενωθούν. Ξαναβάζουμε τη σάλτσα σε χαμηλή φωτιά και ανακατεύουμε για 3′ ακόμα. Την κρατάμε στην άκρη, σκεπασμένη με μεβράνη.\nΕτοιμάζουμε το ρύζι, λίγη ώρα πριν το σερβίρισμα του φαγητού. Αν χρησιμοποιήσουμε σαφράν, το βάζουμε 20′ νωρίτερα σε λίγο χλιαρό νερό να μουλιάσει. Βράζουμε το ρύζι με 5 φλ. τσ. από τον ζωμό της κότας και 2 κ.σ. φρέσκο βούτυρο. Αν δεν φτάνει ο ζωμός προσθέτουμε λίγο νερό. Δοκιμάζουμε αν χρειάζεται αλάτι (ο ζωμός είναι αλατισμένος). Λίγο πριν το τέλος του βρασίματος προσθέτουμε το σαφράν με το νερό του. Κατόπιν, το βάζουμε στη φόρμα, πιέζοντας καλά και σκεπάζουμε με καθαρή πετσέτα για 15′.\nΠαρουσίαση: αδειάζουμε το ρύζι από τη φόρμα σε μεγάλη πιατέλα. Τακτοποιούμε γύρω-γύρω και στην κεντρική οπή του φορμαρισμένου ρυζιού τα κομμάτια της κότας. Ζεσταίνουμε ελαφρά τη σάλτσα και περιχύνουμε το ρύζι και τα κομμάτια της κότας, ώστε σχεδόν να σκεπαστούν. Πασπαλίζουμε με τριμμένη παρμεζάνα και σερβίρουμε αμέσως. Αν έχει περισσέψει σάλτσα, τη σερβίρουμε σε σαλτσίερα στο τραπέζι.


Προκάλεσε εσύ τις ευκαιρίες όταν είσαι άνεργος! - Social Activism Αθηνών\nΗ καρδία της ηλεκτρονικής δικτύωσης «χτυπά» λοιπόν στα social media. Αν ψάχνετε επομένως δουλεία, δικτυωθείτε! Τα κοινωνικά μέσα κερδίζουν μέρα με τη μέρα έδαφος στη διαχείριση της δυνητικής επαγγελματικής ταυτότητας των υποψηφίων. Είναι τα νέα πολύτιμα εργαλεία για την προώθηση των εκάστοτε επαγγελματικών επιδιώξεων των υποψηφίων. Λειτουργούν ταυτόχρονα ως ένας πρακτικός τρόπος χαρτογράφησης του επαγγελματικού χώρου των υποψηφίων. Το μέλλον δεν είναι μπροστά σας, είναι ήδη γύρω σας!\nΦυσικά, τα social media δεν είναι πανάκεια. Δεν κάνουν μαγικά. Δεν μπορούν να προσφέρουν δουλεία σε εκατοντάδες Έλληνες χρήστες που πλήττονται από την ανεργία. Δεν μπορούν να αντικαταστήσουν τον παραδοσιακό τρόπο αναζήτησης εργασίας. Εν αντιθέσει, δρουν συμπληρωματικά με αυτόν. Είναι μια πρόσθετη αντισυμβατική μεθόδος έρευσης εργασίας που πρέπει να αξιοποιηθεί ποικιλοτρόπως. Προσφέρουν συγκριτικό πλεονέκτημα στους υποψήφιους, τη στιγμή που οι διαθέσιμες θέσεις απασχόλησης είναι λίγες ενώ ο ανταγωνισμός μεγάλος. Με λίγα λόγια, προσθέτουν αξία στην διαδικασία αναζήτησης εργασίας και δυνατότητα προβολής των υποψηφίων. Απευθυνθείτε επομένως, εκεί που «συχνάζουν» οι πιθανοί εργοδότες σας ... πού αλλού; Mα φυσικά στα κοινωνικά μέσα!\nΗ αξία των κοινωνικών μέσων είναι πανθομολογούμενη. Στο διαδίκτυο όμως χρειάζεται σύνεση και προσοχή ... γιατί ως γνωστόν «ουδέν κρυπτόν». Η διαχείριση και η προβολή της επαγγελματικής εικόνας των υποψηφίων, μπορεί κάλλιστα από ευκαιρία να μετατραπεί σε απειλή, εαν δεν υπάρξει μια ενορχηστρωμένη προσπάθεια διαχείρισης της δημόσιας εικόνας του υποψηφίου. Χρειάζεται πολύς καιρός για να χτιστεί το επαγγελματικό προφίλ του υποψηφίου, αρκούν όμως λίγα μόνο δευτερόλεπτα για να καταρρεύσει. Απαιτείται, επομένως, συστηματοποίηση στην προσπάθεια αξιοποίησης τους. Ήδη χιλιάδες υποψήφιοι δράττονται της ευκαιρίας κάνοντας μάρκετινγκ του εαυτού τους. Ποιά άλλα πλεονεκτήματα προσφέρουν τα social media στους υποψηφίους;\nΤαχύτητα, μηδενικό κόστος, δωρεάν προβολή, άμεση πρόσβαση στην πληροφορία είναι μερικά πλεονεκτήματα έναντι άλλων συμβατικών μέσων αναζήτησης επαγγελματικών ευκαιριών. Παράλληλα, τα social media προσφέρουν εξωστρέφεια στους χρήστες. Η αναζήτηση εργασίας λοιπόν απαγκιστρώνεται από τα γεωγραφικά σύνορα και τους περιορισμόυς της «real time» επικοινωνίας, δίνοντας τη δυνατότητα στους υποψήφιους να διεκδικήσουν μια θέση εργασίας στο διεθνές περιβάλλον.\nΠολλοί άνεργοι ή και επαγγελματίες έχουν φτιάξει ήδη το δικό τους διαδραστικό βιογραφικό. Ένα βιογραφικό που πρέπει να είναι ζωντανό και επικαιροποιημένο. Ένα βιογραφικό που είναι πλούσιο σε δημογραφικά και ψυχογραφικά στοιχεία, στοιχεία που δεν περιέχονται με ενάργεια σε ένα συμβατικό βιογραφικό, αλλά απασχολούν ιδιαιτέρως τους εργοδότες των μεγάλων επιχειρήσεων. Και μπορεί για κάποιους να είναι στενάχωρο να εναποθέτουμε τις ελπίδες επαγγελματικής αποκατάστασης σε ένα απρόσωπο υπολογιστή, το μέλλον όμως είναι ήδη εδώ.\nΑπό την άλλη και οι εργοδότες έχουν συνειδητοποιήσει τις ευκαιρίες που αναδύονται μέσα από την αξιοποίηση των νέων κοινωνικών μέσων. Τα τμήματα Ανθρώπινων Πόρων στις περισσότερες εταιρίες διεθνώς εφαρμόζουν πια αυτό που ονομάζουμε «Social Marketing Recruitment», αναζητώντας τους υποψήφιους συνεργάτες τους μέσα από τη δεξαμενή επαγγελματικών προφίλ που αναρτώνται στα κοινωνικά δίκτυα. Οι επιχειρήσεις μπορούν να προβούν σε παραμετροποιημένες αναζητήσεις στελεχών που δραστηριοποιούνται τόσο σε τοπικό όσο και σε διεθνές επίπεδο. Παράλληλα, δίνεται η δυνατότητα στους εργοδότες να σκιαγραφήσουν τα προφίλ των υποψηφίων, να ταυτοποιήσουν τις δεξιότητες και τα προσόντα, κερδίζοντας χρόνο και ελαχιστοποιώντας έξοδα από περιττές συνεντεύξεις. Ουσιαστικά, αξιοποιούν αυτό που ονομάζεται «οικονομία των εφαρμογών».\nLinkedin: Μια τεράστια δεξαμενή επαγγελματιών\nΣτον τομέα της αναζήτησης εργασίας μέσω social media το Linkedin έχει περίοπτη θέση. Το εν λόγω δίκτυο είναι αναμφισβήτητα η απόλυτη δεξάμενη βιογραφικών και το πολυπληθέστερο επαγγελματικό δίκτυο. Πιο συγκεκριμένα, απαριθμεί 175 εκατομμύρια χρήστες σε περισσότερες από 200 χώρες. Παράλληλα, στις σελίδες του φιλοξενεί τις πιο σημαντικές εταιρικές παρουσίες . Όσον αφορά την παρουσία Ελλήνων χρηστών σε αυτό και βάσει έρευνας που πραγματοποιήθηκε από μέλη του Εργαστηρίου Οργανωσιακής Συμπεριφοράς και Ηγεσίας (CROB-L), οι Έλληνες χρήστες ξεπερνούν τις 20.000. Οι αριθμοί είναι μεγάλοι, οι δυνατότητες αξιοποίησης του όμως είναι ακόμη περισσότερες...\nΤο LinkedIn χρησιμοποιείται τόσο από τις εταιρίες με στόχο την επάνδρωσή τους με ικανά στελέχη όσο και από τους επαγγελματίες και ειδικότερα από ανώτερα στελέχη εταιριών, με στόχο την εύρεση εργασίας και την επαγγελματική τους ανέλιξη. Επίσης φοιτητές και ακαδημαϊκοί είναι μια άλλη μεγαλή κατηγορία ατόμων που το χρησιμοποιούν.\nΓια τους μεν εργοδότες είναι ένας πρόσφορος τρόπος δημιουργίας ενός καταλόγου ικανών συνεργατών. Πολλά είναι τα πλεονεκτήματα της χρήσης του. Σε αυτά συγκαταλέγονται η εξοικονόμηση πόρων, όπως χρόνου και χρήματος. Παράλληλα, οι εργοδότες έχουν τη δυνατότητα να κοινοποιήσουν ανοιχτές θέσεις στην εταιρία τους επισημαίνοντας τα απαραίτητα προσόντα.\nΓια τους δε εργαζόμενους, λειτουργεί ως ένα πεδίο όπου μπορούν να εντοπίσουν αναρίθμητες επαγγελματικές ευκαιρίες. Μπορεί ακόμη να αξιοποιηθεί ως ένα εργαλείο διαχείρισης συλλογικής γνώσης ή ως μια δεξαμενή εμπειρίας. Οι χρήστες στην πραγματικότητα μπορούν να δημιουργήσουν ένα «ζωντανό» βιογραφικό. Μπορούν να κοινοποιήσουν την προϋπηρεσία τους, τις σπουδές τους, διάφορες επαγγελματικές συστάσεις, καθώς και τα θέματα εμπίπτουν στα επαγγελματικά ή ακαδημαϊκά ενδιαφέροντα τους.\nΗ πλατφόρμα προσφέρει δυνατότητες εξατομικευμένης αναζήτησης εργασίας. Η αναζήτηση περιλαμβάνει πεδία που αφορούν την ειδικότητα και τη θέση ειδίκευσης. Επιπλέον, προσφέρονται εργαλεία περιήγησης στον Ιστό (Jobsinsider), τα οποία ο χρήστης λαμβάνει και έτσι ενημερώνεται αυτόματα για πιθανές θέσεις εργασίας. Ταυτόχρονα, προτείνει θέσεις ανάλογα με τον εκάστοτε τομέα ενδιαφερόντων. Είναι μάλιστα σημαντικό να προσέξει κανείς τί είδους λέξεις-κλειδιά βάζει στο προφίλ του, έτσι ώστε να εμφανίζεται στις σχετικές αναζητήσεις.\nΤο LinkedIn δίνει ακόμη τη δυνατότητα συμμετοχής σε forums και ομάδες ενδιαφερόντων, μέσα από τα οποία ο χρήστης μπορεί να ενημερώνεται και να ανταλλάσει απόψεις για θέματα που τον ενδιαφέρουν (π.χ. νέες θέσεις εργασίας, συζητήσεις επαγγελματικού προσανατολισμού, άρθρα, απόψεις, έρευνες). Επιπλέον, ο χρήστης έχει την ευκαιρία να στέλνει προσκλήσεις και να αναζητά συναδέλφους, συμμαθητές, και άλλους γνωστούς.\nΟ υποψήφιος μπορεί πλέον να στήσει το δικό του δίκτυο επαγγελματικών επαφών. Να λαμβάνει επαγγελματικές συστάσεις. Να προσεγγίζει στελέχη σε εταιρείες που τον ενδιαφέρουν. Να αποκτά πρόσβαση σε πολλές χιλιάδες επαγγελματίες, οι οποίοι με τη σειρά τους είναι συνδεδεμένοι με τις δικές τους επαφές. Εσείς τελικά θα γυρίσετε την πλάτη σας σε αυτήν την ευκαιρία διασύνδεσης;


Ανοιγμα σχολείων: Οι μαθητές της Γ' Λυκείου έμειναν σπίτι - Οργή για τον... big brother - happened now\nΑκάρ: Αν η Ελλάδα δεν στοχεύει κατά της Τουρκίας, τότε πού…\nΑρχική ΕΛΛΑΔΑ Ανοιγμα σχολείων: Οι μαθητές της Γ’ Λυκείου έμειναν σπίτι – Οργή για...\nΑνοιγμα σχολείων: Οι μαθητές της Γ’ Λυκείου έμειναν σπίτι – Οργή για τον… big brother\nΔεν επέστρεψαν στα σχολεία οι μαθητές, σήμερα πρώτη μέρα της επαναλειτουργίας τους. Σφοδρές αντιδράσεις εκπαιδευτικών και γονέων για την «απευθείας μετάδοση» μαθημάτων\nΣτα σπίτια τους προτίμησαν να μείνουν οι μαθητές της Γ’ τάξης του Λυκείου και όχι να επιστρέψουν στις σχολικές τάξεις, κατά τη σημερινή πρώτη μέρα ανοίγματος των σχολείων .Οι μαθητές της Γ’ λυκείου, απέφυγαν να γυρίσουν στα σχολεία τους σήμερα και όπως αναφέρουν στο ethnos.gr, διευθυντές σχολείων, ενώ επρόκειτο να επιστρέψουν οι μισοί μαθητές, από το σύνολο των παιδιών της Γ’ τάξης, δεν έγινε ούτε αυτό.\nΓια παράδειγμα σε λύκειο στην Αγία Παρασκευή με 107 μαθητές, σήμερα έπρεπε να εμφανιστούν στο σχολείο οι 53 αλλά τελικά από αυτούς πήγαν μόνο 20 παιδιά. Μάλιστα, οι περισσότεροι πήγαν μόνο για να υπογράψουν την αίτηση για τη συμμετοχή στις Πανελλαδικές ή για να δώσουν βεβαιώσεις από τους γονείς, ότι δεν θα παρακολουθήσουν το μάθημα.\nΟπως ήταν αναμενόμενο ειδικά για τις μεγάλες πόλεις, οι μαθητές της Γ’ λυκείου, οι οποίοι έχουν μπροστά τους να δώσουν τον αγώνα των Πανελλαδικών εξετάσεων δεν διακινδυνεύουν να επιστρέψουν στα σχολεία και να έρθουν σε επαφή με άλλα παιδιά ή ακόμη και τους καθηγητές τους. Επιπλέον οι μαθητές της Γ’ λυκείου κάθε χρόνο τέτοια εποχή, χρησιμοποιούν τις απουσίες που κρατήσει και δεν πηγαίνουν στο σχολείο προκειμένου να αφοσιωθούν στο διάβασμα.\nΣτο θέμα αυτό απάντησε και η υπουργός Παιδείας η οποία τόνισε ότι «κάθε χρόνο παρατηρείται το φαινόμενο κάποιοι μαθητές να επιλέγουν να μείνουν στο σπίτι μετά το Πάσχα εάν έχουν απουσίες για να διαβάσουν. Αν έχουν απουσίες. Αυτό είναι δικό τους θέμα,εφόσον επιτρέπει αυτή τη στιγμή το σύστημα στη βάση των απουσιών».\nΚαταιγισμός αντιδράσεων για τη ζωντανή μετάδοση μαθημάτων από τα σχολεία\nΣτο μεταξύ η κ. Νίκη Κεραμέως, δέχεται καταιγισμό αντιδράσεων σχετικά με την τροπολογία η οποία πέρασε από τη Βουλή και προβλέπει τη ζωντανή μετάδοση των μαθημάτων από τις σχολικές αίθουσες. Σύσσωμη η εκπαιδευτική κοινότητα ζητά την απόσυρση της τροπολογίας με την επισήμανση ότι η σχολική ζωή δεν πρέπει να μετατραπεί σε «ριάλιτι σόου»\nΑκόμη και η ΔΑΚΕ των καθηγητών, ζητά από το υπουργείο να μην εφαρμόσει το μέτρο αυτό, με την υπογράμμιση ότι «εγείρονται σοβαρότατα ερωτήματα για τη συνταγματικότητα της ρύθμισης και προβληματισμοί για την προστασία των προσωπικών δεδομένων». Στην ανακοίνωσή της η παράταξη της ΔΑΚΕ, τονίζει:\nΗ λανθασμένη επιλογή της επανέναρξης των σχολικών μονάδων της Δευτεροβάθμιας Εκπαίδευσης οδήγησε την πολιτική ηγεσία σε ένα ακόμα λάθος, την «τηλεμετάδοση» της μαθησιακής διαδικασίας.Αυτομάτως εγείρονται σοβαρότατα ερωτήματα για τη συνταγματικότητα της ρύθμισης και προβληματισμοί για την προστασία των προσωπικών δεδομένων. Με την έναρξη της εξ αποστάσεως εκπαίδευσης, μέσω της πλατφόρμας Webex, ετέθη το ζήτημα της προστασίας των προσωπικών δεδομένων των εκπαιδευτικών, δεδομένου ότι μπορούσε κάποιος κακόβουλος να βιντεοσκοπήσει την όλη διαδικασία. Η αναγκαιότητα, όμως, της συνέχισης της εκπαιδευτικής διαδικασίας και της συνακόλουθης ψυχολογικής στήριξης των μαθητών, εν μέσω πανδημίας, μας υποχρέωσε να ξεπεράσουμε τις όποιες ενστάσεις μας.\nΣτην προκείμενη περίπτωση, τίθεται σε κίνδυνο η προστασία των προσωπικών δεδομένων των μαθητών μας. Όσοι μετέχουν της εκπαιδευτικής πραγματικότητας γνωρίζουν περιστατικά, όπου έχει χρησιμοποιηθεί η τεχνολογία για τη διακωμώδηση εκπαιδευτικών και μαθητών. Για τον λόγο αυτό άλλωστε, απαγορεύεται ρητά η κατοχή και χρήση του κινητού τηλεφώνου στο σχολείο. Τώρα έρχεται η πολιτική ηγεσία να νομοθετήσει αντίθετα, πέφτοντας καταφανέστατα σε αντίφαση σε σχέση με την προηγούμενη πολιτική της.\nΕντύπωση μας προκαλεί η στάση της Ανεξάρτητης Αρχής για την Προστασία των Προσωπικών Δεδομένων, που συναίνεσε στη σχετική ρύθμιση.\nΥπενθυμίζουμε ότι η εν λόγω Αρχή έχει απαγορεύσει ρητά τη χρήση καμερών στο προαύλιο των σχολείων, για την αντιμετώπιση της μαθητικής παραβατικότητας. Επίσης, ρητά απαγορεύεται η ανάρτηση στην ιστοσελίδα του σχολείου και στους κοινόχρηστους χώρους του σχολείου, φωτογραφιών και βίντεο των μαθητών που συμμετείχαν σε σχολικές εκδηλώσεις, χωρίς τη συναίνεση των γονέων τους. Τώρα με ποια λογική δίνεται η δυνατότητα μετάδοσης της καθ’ αυτής μαθησιακής διαδικασίας και της έκθεσης των μαθητών στον κάθε κακόβουλο θεατή;\nΕίναι δεδομένο ότι η ρύθμιση αυτή θα δημιουργήσει σοβαρές παρενέργειες στη σχολική ζωή και στην ψυχολογία των μαθητών. Η εκπαιδευτική διαδικασία στη Δευτεροβάθμια Εκπαίδευση καμία σχέση δεν έχει με τις διαλέξεις και τις ανακοινώσεις στα Πανεπιστήμια και τα Συνέδρια. Η διδασκαλία είναι μία ζωντανή διαδικασία, που βασίζεται στη δημιουργία ενός κλίματος εμπιστοσύνης και οικειότητας και προάγεται και μέσω των λαθών που κάνουν οι μαθητές. Τα παιδιά στην τάξη πρέπει να νιώθουν άνετα και ασφαλή σαν στο σπίτι τους. Είναι βέβαιο ότι οι συνεσταλμένοι μαθητές καθώς και οι μαθητές με μέτριες επιδόσεις θα απομονωθούν, φοβούμενοι μήπως γίνουν αντικείμενο χλευασμού.\nΗ πολιτική ηγεσία του Υπουργείου Παιδείας δηλώνει ότι η όλη διαδικασία γίνεται για λόγους δημόσιου συμφέροντος, με στόχο την παρακολούθηση όλων των μαθητών.\nΔεν απαντά όμως σε κρίσιμα ερωτήματα:\nΠώς θα διαφυλαχθεί η διδασκαλία, όταν όλοι γνωρίζουν ότι παρακολουθούνται, σχολιάζονται και πιθανόν καταγράφονται, ενδεχομένως ακόμη και για δόλιους σκοπούς, από οποιονδήποτε σχετικό ή άσχετο με τους μαθητές και τους καθηγητές;\nΠώς θα προστατευθούν μαθητές και καθηγητές από μία πιθανή διαπόμπευση μέσω μαγνητοσκόπησης;\nΠώς θα ενθαρρυνθούν οι μαθητές μας να συμμετέχουν στην εκπαιδευτική διαδικασία, όταν γνωρίζουν ότι ένα πιθανό λάθος τους, μπορεί να τους καταστήσει αντικείμενο χλευασμού;\nΠώς θα προστατευθούν τα προσωπικά δεδομένα των ανήλικων μαθητών μας;\nΗ ΔΑΚΕ Καθηγητών Δ.Ε, με αίσθημα ευθύνης, καλεί την πολιτική ηγεσία του Υπουργείου Παιδείας να μην προχωρήσει στην υλοποίηση του σχετικού μέτρου. Άλλωστε, οι καθηγητές αδυνατούν να το εφαρμόσουν, σεβόμενοι τα προσωπικά δεδομένα των μαθητών τους, αλλά και προστατεύοντας τους εαυτούς τους από πιθανές δικαστικές διώξεις, ύστερα από μηνύσεις γονέων. Ήδη εκατοντάδες γονείς, που θα στείλουν τα παιδιά τους στο σχολείο, έχουν εκφράσει την αντίθεσή τους και απαιτούν τη μη βιντεοσκόπηση των παιδιών τους.Την άποψη αυτή των γονέων οφείλει να σεβαστεί το Υπουργείο Παιδείας.\nΣφοδρές αντιδράσεις από φορείς και γονείς\nΑντιδράσεις για το συγκεκριμένο ζήτημα υπάρχουν απο εκατοντάδες συλλόγους εκπαιδευτικών και γονέων , ενω και η Ενωση Διευθυντών Σχολικών Μονάδων αναφέρει :\nΤο Διοικητικό Συμβούλιο της Πανελλήνιας Επιστημονικής Ένωσης Διευθυντών Σχολικών Μονάδων Π.Ε., με αφορμή την ψήφιση από τη Βουλή εκπρόθεσμης τροπολογίας, σε άσχετο με την Παιδεία νομοσχέδιο, με την οποία προβλέπεται ότι είναι δυνατή η ζωντανή μετάδοση των μαθημάτων από τις σχολικές αίθουσες, ώστε να μπορούν να τα παρακολουθούν και οι μαθητές που θα απουσιάζουν από το σχολείο, έχει να επισημάνει τα εξής:\nΠρόκειται για μια διάταξη, που αν εφαρμοσθεί:\n-παραβιάζει καταφανώς τα προσωπικά δεδομένα μαθητών και εκπαιδευτικών,\n-αλλοιώνει την εκπαιδευτική διαδικασία,\n-διαταράσσει την παιδαγωγική σχέση εκπαιδευτικών-μαθητών,\n-περιορίζει την παιδαγωγική και διδακτική ελευθερία.\nΓια όλους τους παραπάνω λόγους ζητάμε την άμεση κατάργηση της παραπάνω διάταξης.\nΓια το θέμα αυτό έχουν συγκεντρωθεί διαδικτυακά πάνω από 30.000 υπογραφές, ενώ εκπαιδευτικοί φορείς καλούν σε μαζική πανεκπαιδευτική και πανκοινωνική συμμετοχή (παίρνοντας όλα τα μέτρα προφύλαξης) στο συλλαλητήριο της Τετάρτης 13/5, στις 13.00 στα Προπύλαια. Ενάντια στο αντιεκπαιδευτικό πολυνομοσχέδιο, στο εκπαιδευτικό big brother…\nΠροηγούμενο άρθροΑντιμέτωπος με την κατηγορία της ψευδούς καταγγελίας ο 52χρονος που «παγίδευσε» αστυνομικούς\nΕπόμενο άρθροΤο πόθεν έσχες του Δημήτρη Κουτσούμπα\nΚοζάνη: 50χρονος έπεσε από μπαλκόνι – Μεταφέρθηκε στο νοσοκομείο\nΣυγκέντρωση για τα δικαιώματα των διανομέων στην Καλλιθέα-(ΦΩΤΟ)\nΡαγδαία επιδείνωση του καιρού από το βράδυ της Κυριακής: Πού θα «χτυπήσουν» καταιγίδες